CELEX: 62007TN0462
Language: et
Date: 2007-12-19 00:00:00
Title: Kohtuasi T-462/07: 19. detsembril 2007 esitatud hagi — GALP Energia España jt versus Euroopa Ühenduste Komisjon

23.2.2008   
            
            
               ET
            
            
               Euroopa Liidu Teataja
            
            
               C 51/50
            
         19. detsembril 2007 esitatud hagi — GALP Energia España jt versus Euroopa Ühenduste Komisjon
   (Kohtuasi T-462/07)
   (2008/C 51/92)
   Kohtumenetluse keel: inglise
   Pooled
   
      Hagejad: GALP Energia España SA (Madrid, Hispaania), Petróleos de Porugal SA (Lissabon, Portugal) ja GALP Energia, SGPS, SA (Lissabon, Portugal) (esindaja: advokaat M. Slotboom)
   
      Kostja: Euroopa Ühenduste Komisjon
   Hagejate nõuded
   
               —
            
            
               Esimese võimalusena tühistada vaidlustatud otsus;
            
         
               —
            
            
               teise võimalusena tühistada hagejate suhtes kõnealuse otsuse artiklid 1, 2 ja 3;
            
         
               —
            
            
               kolmanda võimalusena tühistada kõnealuse otsuse artikkel 2 osas, milles sellega on hagejatele määratud rahatrahv;
            
         
               —
            
            
               neljanda võimalusena vähendada hagejatele otsuse artiklis 2 määratud rahatrahvi;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hagejad paluvad oma hagis, et tühistataks osaliselt või täielikult komisjoni 3. oktoobri 2007. aasta otsus K(2007) 4441 EÜ lepingu artikli 81 kohaldamise menetluses (Asi COMP/38710 — Bitumen Spain), millega komisjon sedastas, et hagejad osalesid koos teiste ettevõtjatega Hispaania territooriumi hõlmaval kergsulava bituumeni turul kokkulepetes ja kooskõlastatud tegevuses, mis seisnes kokkulepetes turu jagamise kohta ja hindade kooskõlastamises.
   Oma nõuete toetuseks esitavad hagejad järgmised väited:
   
               —
            
            
               Komisjon rikkus Euroopa Liidu põhiõiguste harta artiklis 41 kinnitatud hea halduse tava, kuna ei teostanud õiglast, hoolsat ega erapooletut uurimist, asendades arvesse võetavate asjaolude omapoolse iseseisva uurimise teiste leebema kohtlemise aluste hagejate umbmääraste ja väärade süüdistustega;
            
         
               —
            
            
               väidetavalt rikkus komisjon EÜ artiklit 81 ja määruse nr 1/2003 (1) artikli 23 lõiget 2, tehes olulisi hindamisvigu ja rikkudes õigusnormi, kui ta leidis, et GALP Energia España osales klientide jaotamises, jälgimise ja kompenseerimise mehhanismides või üheski hinnakokkuleppes, mida on vaidlustatud otsuses kirjeldatud;
            
         
               —
            
            
               komisjon rikkus ka EÜ artiklit 81 ja määruse nr 1/2003 artikli 23 lõiget 2 EÜ artikli 81 väidetava rikkumise kestuse määramisel, kui ta järeldas, et GALP Energia España osales keelatud tegevuses kuni oktoobrini 2002. Lisaks väidavad hagejad, et komisjon rikkus eespool viidatud sätteid neile määratud rahatrahvi suuruse kinnitamisega;
            
         
               —
            
            
               viimaks, kuna komisjon ei teostanud hoolsat ja iseseisvat uurimist, siis ei ole esitatud piisavalt tõendeid ja on rikutud EÜ artiklis 253 ette nähtud põhjendamiskohustust.
            
         
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1, ELT eriväljaanne 08/02, lk 205).